҃е́нникъ приклони́въ главу̀, мо́лится вта́й: Сегѡ̀ ра́ди, влд̑ко прест҃ы́й, и мы̀ грѣ́шніи и недосто́йніи рабѝ твоѝ, сподо́бльшіися служи́ти ст҃о́му твоему̀ же́ртвеннику, не ра́ди пра́вдъ на́шихъ, не бо̀ сотвори́хомъ что̀ бл҃го на землѝ, но ра́ди млс̑ти твоея̀ и щедро́тъ твои́хъ, я̀же излія́лъ єсѝ бога́тнѡ на ны̀, дерза́юще приближа́емся ст҃о́му твоему̀ же́ртвеннику: и предло́жше вмѣстоѻбра̂зная ст҃а́гѡ тѣ́ла и кро́ве хрс̑та̀ твоегѡ̀, тебѣ̀ мо́лимся, и тебѐ призыва́емъ, ст҃е ст҃ы́хъ: бл҃говоле́ніемъ твоея̀ бл҃гости, пріитѝ дх҃у твоему̀ ст҃о́му на ны̀, и на предлежа́щыя да́ры сія̂, и блгс̑ви́ти я̀, и ѡст҃и́ти, и показа́ти